b"\n_START_ARTICLE_\nAlyson Stoner\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nAlyson Rae Stoner se je rodila 11. avgusta 1993 v Toledu, Ohio, Zdru\xc5\xbeene dr\xc5\xbeave Amerike, kjer je tudi odra\xc5\xa1\xc4\x8dala. Ima dve starej\xc5\xa1i sestri po imenu Jaimee in Correy. Med \xc5\xa1olanjem na \xc5\xa1oli Maumee Valley Country Day School je trenirala razli\xc4\x8dne plese, med drugim tudi jazz, balet in step preko studia O'Connell's Dance Studio. Ukvarjala se je tudi z manekenstvom. Bila naj bi zelo dobra prijateljica z igralci, kot so Dylan in Cole Sprouse, Taylor Lautner in Miley Cyrus. V prostem \xc4\x8dasu je njen najljub\xc5\xa1i \xc5\xa1port ko\xc5\xa1arka.\n_START_SECTION_\nPles\n_START_PARAGRAPH_\nPo treningu raznih koreografij v Los Angelesu, se Alyson Stoner pojavi v raznih videospotih, med drugim tudi v videospotu Eminema za pesem\xc2\xa0\xc2\xbbJust Lose It\xc2\xab, Kumbie Kings za\xc2\xa0\xc2\xbbNo Tengo Dinero\xc2\xab, Lil' Bow Wowa za\xc2\xa0\xc2\xbbTake ya Home\xc2\xab\xc2\xa0ter v treh videospotih za Missy Elliott in sicer za pesmi\xc2\xa0\xc2\xbbWork It\xc2\xab,\xc2\xa0\xc2\xbbGossip Folks\xc2\xab\xc2\xa0in\xc2\xa0\xc2\xbbI'm Really Hot\xc2\xab. Bila je tudi plesalka v ozadju za Willa Smitha na podelitvi nagrad Nickelodeon Kids Choice Awards leta 2005 in OutKasta na podelitvi nagrad Kid's Choice Awards v letu 2004. Med letoma 2003 in 2006 je plesala skupaj s skupino JammXKids, vendar je skupino zapustila v za\xc4\x8detku leta 2006. Bila je tudi ena izmed plesalcev v sicer animiranemu filmu Kraljestvo morskega psa. Trenutno je najmlaj\xc5\xa1a u\xc4\x8diteljica hip-hopa v plesnem kompleksu Millennium Dance Complex.\n_START_SECTION_\nIgranje\n_START_PARAGRAPH_\nAlyson Stoner je s svojo igralsko kariero za\xc4\x8dela leta 2002 in sicer v televizijski seriji Mike's Super Short Show poleg Michaela Alana Johnsona. Imela je glavno vlogo, vlogo Sally in v seriji se je pojavljala vse do leta 2006._NEWLINE_V letih 2003 in 2005 se je kot Sarah Baker, ena izmed dvanajstih Bakerjevih otrok pojavljala v filmih Steva Martina, Koli\xc4\x8dinski popust in Velika dru\xc5\xbeina, veliko smeha ob igralcih, kot so Bonnie Hunt, Eugene Levy, Piper Perabo, Tom Welling, Hilary Duff, Kevin Schmidt, Jacob Smith, Liliana Mumy, Morgan York, Forrest Landis, Blake Woodruff, Brent Kinsman, Shane Kinsman, Carmen Electra, Alexander Conti, Jaime King, Taylor Lautner, Jonathan Bennefiel, Jonathan Bennett, Dylan Rosenthal in Melanie Tonello. Posnela je tudi televizijske serije, kot so Drake & Josh, That's So Raven in Paglavca v hotelu. Ima tudi nekaj manj\xc5\xa1ih vlog in sicer v televizijskih serijah Lilo & Stitch: The Series ter I'm with Her in v animiranemu filmu Garfield._NEWLINE_V letu 2006 ima manj\xc5\xa1o filmsko vlogo v filmu Odple\xc5\xa1i svoje sanje in sicer nastopi kot sestra vloge Channing Tatum. V tistem letu je igrala tudi v televizijskih serijah, kot so Joey in W.I.T.C.H, naslednjega leta, torej leta 2007 pa je dobila vloge v televizijskih serijah, kot so Naked Brothers Band in Phineas and Ferb, ki jo snema \xc5\xa1e danes._NEWLINE_Leta 2008 je poleg igralkaigralke Demi Lovato igrala v filmu Camp Rock kot Caitlyn Gellar, navdihujo\xc4\x8da glasbena producentka. Ta film je tudi pritegnil pozornost v svetu slavnih in v istem letu je sodelovala z raznimi zvezdami, kot sta Miley Cyrus in Will Smith. \xc5\xa0e istega leta je igrala glavno vlogo, Alice, v filmu Alice Upside Down ter se pojavila v televizijski seriji Disney Channel Games, igrala pa je tudi v videoigri Kingdom Hearts Re:Chain of Memories kot Kiari. Leta 2009 je sodelovala v nadaljevanju te videoigre, Kingdom Hearts 358/2 Days, spet kot Kiari._NEWLINE_Pred kratkim je kon\xc4\x8dala s snemanjem tretjega dela filma Odple\xc5\xa1i svoje sanje, Odple\xc5\xa1i svoje sanje 3-D, prvi plesni film, ki bo prikazan v 3D verziji. Film bo v kinematografe pri\xc5\xa1el leta 2010, tako kot drugi del Campa Rocka, Camp Rock 2: The Final Jam, kjer se bo spet pojavila v vlogi Caitly Gellar.\n_START_SECTION_\nGlasba\n_START_PARAGRAPH_\nLeta 2005 je Alyson Stoner posnela svoj prvi singl,\xc2\xa0\xc2\xbbBaby It's You\xc2\xab, ki ga je krila pevka JoJo, istega leta pa je posnela tudi dve pesmi,\xc2\xa0\xc2\xbbLost and Found\xc2\xab\xc2\xa0in\xc2\xa0\xc2\xbbFree Spirit\xc2\xab\xc2\xa0za film Alice Upside Down, kjer je igrala glavno vlogo prav ona. Za film Space Buddies (ki je iz\xc5\xa1el leta 2009) je posnela pesem\xc2\xa0\xc2\xbbDancing in the Moonlight\xc2\xab._NEWLINE_Za film Camp Rock je skupaj z ostalimi igralci v njem leta 2008 posnela pesmi\xc2\xa0\xc2\xbbWe Rock\xc2\xab\xc2\xa0in\xc2\xa0\xc2\xbbOur Time Is Here\xc2\xab, istega leta pa je za televizijsko serijo Phineas and Ferb posnela pesmi\xc2\xa0\xc2\xbbS'Winter\xc2\xab\xc2\xa0in\xc2\xa0\xc2\xbbIn The Mall\xc2\xab, leto pozneje pa je za isto serijo posnela \xc5\xa1e singl\xc2\xa0\xc2\xbbHow About Today\xc2\xab. Leta 2009 je za film Zvon\xc4\x8dica in izgubljeni zaklad posnela pesem\xc2\xa0\xc2\xbbFly Away Home\xc2\xab. V tem filmu druga\xc4\x8de sploh ni imela kak\xc5\xa1ne vloge._NEWLINE_Trenutno dela na svojem prvem glasbenem albumu."